
	ODDELEK ZA GOSPODARSTVO
Cesta železarjev 6, 4270 Jesenice 
T: 04 58 69 266
E: aleksandra.orel@jesenice.si
www.jesenice.si




JAVNI RAZPIS O DODELJEVANJU DRŽAVNIH POMOČI DE MINIMIS
ZA POSPEŠEVANJE MALEGA GOSPODARSTVA V OBČINI JESENICE
V LETU 2023

Pravna podlaga:
· Odlok o dodeljevanju finančnih vzpodbud za razvoj gospodarstva v občini Jesenice (Uradni list RS št. 45/15)
· Odlok o spremembi Odloka o dodeljevanju finančnih vzpodbud za razvoj gospodarstva v občini Jesenice (Uradni list RS št. 9/16) 
· Odlok o spremembah in dopolnitvah Odloka o dodeljevanju finančnih vzpodbud za razvoj gospodarstva v občini Jesenice (Uradni list RS št. 17/17)
· Odlok o spremembah in dopolnitvah Odloka o dodeljevanju državnih pomoči de minimis za pospeševanje malega gospodarstva v občini Jesenice (Uradni list RS št. 22/19)
· Odlok o spremembah Odloka o dodeljevanju državnih pomoči de minimis za pospeševanje malega gospodarstva v občini Jesenice (Uradni list RS št. 28/21)


Objava razpisne dokumentacije (21.3.2023, 14.6.2023)
https://www.jesenice.si/za-obcana/javna-narocila-razpisi-objave/javni-razpisi/item/23901-jr-drzavna-pomoc-de-minimis-2023

https://www.jesenice.si/za-obcana/javna-narocila-razpisi-objave/javni-razpisi/item/24178-sprememba-javnega-razpisa-o-dodeljevanju-drzavnih-pomoci-de-minimis-za-pospesevanje-malega-gospodarstva-v-obcini-jesenice-v-letu-2023

VPRAŠANJA IN ODGOVORI

Datum: 7.7.2023

1. Ali lahko kupim investicijo na leasing?
Odgovor: 
Ob finančnem leasingu ima podjetje osnovno sredstvo zavedeno v poslovnih knjigah, vendar je lastninska pravica na leasingodajalcu do dokončnega odplačila leasinga. 
Skladno s 6. členom Odloka o dodeljevanju državnih pomoči de minimis za pospeševanje malega gospodarstva v občini Jesenice (Ur. list RS št 45/2015, z dne 24.6.2015 in spr.), mora upravičenec imeti naložbo v lasti vsaj dve leti po dokončanju. Torej pogoja za kandidiranje ne izpolnjujete.

2. Na podjetju smo preko Podjetniškega sklada dobili kredit za osnovno sredstvo (nova linija v proizvodnji), avansni račun smo poravnali. Linija je še v fazi dela – ni dokončana, je pa plačana. Zanima me, če lahko to vložim na razpis de minimis UKREP: Spodbujanje začetnih investicij in investicij v razširjanje dejavnosti in razvoj.
Odgovor: 
Osnovno sredstvo morate dejansko imeti v lasti  v podjetju ob oddaji vloge. Če ga še čakate, ga potem še nimate. 

3. Želela kandidirati v razpisu za spodbujanje začetniških investicij vezanih na prostor, kjer poučujem jogo (online in fizično). To je tudi moja dejavnost. Nastali so stroški: okna in ostala izvajalska dela, saj je bil prostor prej brez sten - samo goli cegli. Torej gre za obnovo .Na ta način sem razširila svojo dejavnost. Ker pa moj mož izvaja fitnes dejavnost in ima v tem prostoru fitnes naprave, prostor uporabljava oba. Glede na to, da imava oba vsak svojo dejavnost me zanima ali lahko oba oddava vlogo za ta isti prostor?  So okna lahko v vlogi? On bi tukaj dodal tudi fitnes naprave v strošek. Je to ok?
Odgovor: 
Stavbno pohištvo (npr. okna, vrata, strešna kritina, ipd.) skladno z razpisno dokumentacijo niso upravičen strošek. Dejavnosti več oseb oz. več podjetij morajo biti popolnoma ločene. V kolikor ima registrirano dejavnost fitnesa in opravlja fitnes dejavnost, lahko uveljavlja stroške nakupa fitnes naprav, vendar mora biti vrednost ene naprave več kot 500,00 €. 

4. Je možno, da se ena oseba prijavi v naslednje ukrepe istočasno: Spodbujanje delovanja mladih podjetij, Spodbujanje začetnih investicij in spodbujanje promocijskih aktivnosti?
Odgovor: 
Prijavitelji na omenjene ukrepe so lahko samostojni podjetniki in gospodarske družbe skladno s 7. členom odloka. Lahko se prijavite na vsak omenjen ukrep, saj gre za različne upravičene stroške.

5. Je problem, da imam nekatere fakture, ki so sicer naslovljene na moj s.p., vendar je na nekaterih star naslov v Ljubljani?  Aktivnost sem ves čas izvajala tukaj v občini Jesenice. Ali tukaj ne pomaga, da imam pa stalni naslov že od prej v občini Jesenice? Na spju sem pozabila na spremembo naslova, ko sem se preselila.
Odgovor: 
Upravičeni stroški so od dneva ko imate sedež ali registrirano poslovno enoto na območju občine Jesenice, opravljate dejavnost na območju občine Jesenice in imate tudi zaposlene v podjetju. Gre za sofinanciranje stroškov, ki nastanejo zaradi poslovanja podjetja. Upravičeni stroški so od dneva ko imate sedež ali registrirano poslovno enoto na območju občine Jesenice, opravljate dejavnost na območju občine Jesenice in imate tudi zaposlene v podjetju. V 6. členu odloka je zapisano ˝Upravičenci morajo na sedežu podjetja in v registrirani poslovni enoti na območju občine Jesenice opravljati dejavnost in imeti zaposlene ljudi.˝

6. Ali lahko upravičim tudi stroške najema prostora za jogo v občini Bled? Sedež podjetja pa so Jesenice. Ali gre to v ukrep Spodbujanje delovanja mladih podjetij?
Odgovor: 
V okviru ukrepa Subvencioniranje stroškov za delovanje mladih podjetij najemnina ni upravičen strošek in tudi najem ni na območju občine Jesenice. Skladno z 19. členom odloka so upravičeni stroški: stroški za računovodske storitve, prispevek za članstvo v strokovnih zbornicah ali združenjih, pavšalni prispevek za pokojninsko in invalidsko zavarovanje, stroški specialističnih svetovanj s področja davkov, delovnega in gospodarskega prava, računovodstva in trženja.

7. Ukrep Spodbujanje delovanja mladih podjetij: priložila bi stroške računovodstva. To je seveda vsak mesec en račun. Tukaj pa imam lahko največ 10 računov vse skupaj? Ali je problem, da so računi na moje podjetje, ampak na nekaterih je zopet star naslov, ki je bil prej? 
Odgovor: 
Upravičeni stroški so od dneva ko imate sedež ali registrirano poslovno enoto na območju občine Jesenice.

8. Spodbujanje začetnih investicij: opravila sem nakup računalnika, da lahko snemam online jogo v tem prostoru, ki sem ga obnovila. Prav tako sem kupila držalo za telefon z lučjo za boljši video (zopet za snemanje joge). To lahko vključim v strošek, sasj gre za opremo potrebno za izvajanje moje aktivnosti? Kot dokaz imam npr. online posnetke iz točno tega prostora. 
Odgovor: 
V kolikor nujno potrebujete računalnik za izvajanje osnovne registrirane dejavnosti, je računalnik lahko upravičen strošek. Vrednost računalnika mora znašati več kot 500,00 €. Kot dokazilo priložite fotografije računalnika,  kjer je razvidna serijska številka in lahko tudi fotografijo on line tečaja. Držalo za telefon z lučjo se šteje kot drobni inventar, v kolikor ni vrednost večja od 500,00 €. 
9. Ukrep spodbujanje promocije: tukaj bi oba dala stroške usposabljanja: on tečaj za fitnes trenerja, jaz pa tečaj za joga inštruktorja. Gre za napredno usposabljanje. Je to ok? Dejavnosti imava registrirane. Oba imava normiran s.p. Zaposlena torej nisva na spju. Ali je to težava? Ne spada ta strošek potem notri?
Odgovor: 
V kolikor uveljavljate stroške usposabljanja morate biti v podjetju zaposleni in imeti registrirano opravljanje dejavnosti za jogo in trenerja. Sofinancira se stroške usposabljanja ljudi, ki so zaposleni v podjetju. Obvezna priloga za uveljavljanje stroškov je potrjen M1 obrazec (Potrdilo o prijavi podatkov o pokojninskem in invalidskem ter zdravstvenem zavarovanju). V kolikor niste zaposleni v podjetju, ki uveljavlja stroške, to ni upravičen strošek, saj ste potem zaposleni potem verjetno v drugem podjetju. V 6. členu odloka je zapisano ˝Upravičenci morajo na sedežu podjetja in v registrirani poslovni enoti na območju občine Jesenice opravljati dejavnost in imeti zaposlene ljudi.˝

10. Spodbujanje začetnih investicij in investicij v razširjanje dejavnosti in razvoj
Za moj joga in pilates prostor je nujna uporaba klimatske naprave, ker se poleti ne da izvajati dejavnosti zaradi vročine (mansarda), pozimi pa je premrzlo. To spada pod opredmetena osnovna sredstva? 
Odgovor: 
Vrednost enega osnovnega sredstva mora biti vsaj 500 €.

11. Za namen pilatesa sem opravila nakup naprave - posebno sobno kolo. To je tudi opredm. osnovno sredstvo? cca 1.100€ z ddv 
Odgovor: 
V kolikor je posebno sobno kolo v poslovnem prostoru, kjer izvajate osnovno dejavnost, je osnovno sredstvo. 

12. Programska oprema: uporaba programa za izdelavo plakatov, banerjev in podobno. To spada pod programsko opremo? cca 110€ z ddv
Odgovor: 
Vrednost je prenizka. Vrednost enega osnovnega sredstva mora biti vsaj 500 €.

13. Programska oprema: zakup domene za web stran. 360€ z ddv
Odgovor:
Zakup domeni ni osnovno sredstvo. Strošek ni upravičen. 


14. Nakup: blazine za vadbo + kvadri + trakovi. To je nujni del za izvajanja dejavnosti. Je to opredmeteno osnovno sredstvo potem? 
Odgovor:
Glede na vrednost in fotografije posameznega kosa oprema (podloga 85 €, kocka 17,95 €, trak 7 €) gre za drobini inventar.   Trakovi, blazine, kvadri se štejejo za drobni inventar, saj je vrednost 1 kosa opreme pod 500 €.

15. Omenila sem tudi že luč za snemanje. Ker snemam videe, je tudi to nepogrešljiv del opreme - to mi bo prineslo še dodatno razširitev, ker bom snemala videe, ki bodo del spletnega programa - za nadaljnjo prodajo uporabniku. Poleg tega tudi mikrofon.  oboje skupaj cca 400€ z ddv. Ali lahko to kako uveljavim? 
Odgovor:
Luč in mikrofon se smatrata kot drobni inventar. Vrednost je prenizka. Vrednost enega osnovnega sredstva mora biti vsaj 500 €.

16. Ali se lahko prijavim na razpis na vse ukrepe in imam odprt popoldanski s.p., dejavnost opravljam na Jesenicah. Zaposlenih v s.p. nimam.
Odgovor:
Skladno s 6. členom Odloka ne izpolnjujete pogoja, da imate v podjetju zaposlene ljudi, kljub temu, da dejavnost opravljate na Jesenicah. Skladno z Odlokom niste upravičenec. 

17. Do kdaj lahko oddam vlogo na javni razpis?
Odgovor: 
Skladno z razpisno dokumentacijo se vlogo odda tiskano in elektronsko. 
Vlagatelji se morajo registrirati na spletni strani v aplikaciji za pripravo vlog za tekoče javne razpise, ki je na voljo na spletni strani  https://jesenice.e-razpisi.si/. Vlogo za posamezni ukrep izpolnijo v aplikaciji za pripravo vlog za tekoče javne razpise. Tehnična navodila za uporabo in registracijo se nahajajo na spletni strani. Vloga mora biti izpolnjena in oddana v spletni aplikaciji na spletnem naslovu https://jesenice.e-razpisi.si/. Za oddano vlogo se šteje vloga s statusom zaključeno najkasneje do, vključno torka, 29.8.2023. Po oddaji vloge v aplikaciji, je potrebno zaključeno vlogo natisniti, podpisati in požigosati na ustreznih mestih. Tiskane vloge morajo biti najpozneje do vključno torka, 29.8.2023, oddane v sprejemno pisarno v času uradnih ur oz. ta dan oddane na pošto kot priporočena pošiljka. 
Vsa navodila so zapisana v besedilu javnega razpisa v točki XIV. ROK IN NAČIN ODDAJE VLOG. 


Datum: 10.8.2023

18. Zanima me, ali je pri celotnem razpisu ali posameznih ukrepih kaka omejitev glede računov plačanih z gotovino?
Odgovor: 
Skladno z razpisno dokumentacijo je v besedilu javnega razpisa v točki V. Splošna določila zapisano, da se gotovinska plačila upoštevajo do zakonsko določenega zneska poslovanja.
Poslovanje med podjetji je zakonsko določeno do višine 420 EUR, višji zneski se plačujejo preko TRR. Če je na računu naveden znesek, ki presega 420 EUR tega ni dovoljeno drobiti na nižje zneske. Prav tako ni dopustno za eno dobavo blaga ali opravo storitve izdajati več računov

19. Prosim za pomoč oz. nasvet glede opisa investicije. Na novem zemljišču na Blejski Dobravi bomo gradili nov skladiščni objekt, za katerega smo letos pridobili gradbeno dovoljenje in plačali komunalni prispevek. Je to za podjetje začetna investicija ali investicija v razširjanje dejavnosti in razvoj?
Odgovor:
Če boste z investicijo začeli novo proizvodnjo, je začetna, če se boste širili in dobili dodatne prostore je investicija v razširjanje dejavnosti in razvoj. 

20. Stranka sprašuje, ali se šteje kot investicija v razširjanje in razvoj dejavnosti naslednja zadeva:
Podjetje, ki se ukvarja s tapeciranjem (proizvodnjo oblazinjenega pohištva za vrtni program, ladje, jadrnice, avtodome …) je v letu 2022 razširilo proizvodni proces z nakupom strojne opreme (ploterjem in računalnikom), s katero so si lahko zagotovili lastno krojenje in rezanje materialov (do sedaj tega v proizvodnji niso izvajali, ampak so krojenje in rezanje materialov dajali v izvedbo zunanjemu izvajalcu, kar je povzročalo precejšnje zamude in visoke stroške). 
Da pa so lahko postavili ploter, računalnik in ustrezno programsko opremo, so morali v sami hali (torej znotraj) na novo umestiti podest (dvonivojsko kovinsko podkonstrukcijo v velikosti približno 20 m²), na katerem so na novo postavili pisarno, v katero so umestili ploter za krojenje in rezanje tapetniškega blaga oz. materiala). Podest oz,. konstrukcijo so morali dvigniti v prostoru nad proizvodnjo in skladiščem, saj v hali ni dovolj prostora, da bi se postavila samostojna pisarna. 
Podest so ogradili s knauf stenami ter vgradnjo oken in vrat ter lesenih tal, s čimer so »zgradili« novo pisarno. 
Zanima me naslednje:
A. Ali se postavitev podesta (železna konstrukcija, knauf stene , tla, okna in vrata) v tem primeru lahko šteje kot investicija za razširitev proizvodnega procesa? Tu ne gre za povečanje proizvodnje, ampak za racionalizacijo in pohitritev proizvodnega procesa? 
Odgovor:
Glede na to, da bodo opravljali še dodatno storitev v podjetju se investicija šteje kot investicija v razširjanje dejavnosti in razvoj. 
B. Ali se nakup ploterja, računalnika in ustrezne programske opreme šteje kot naložba v OS
Odgovor: 
Glede na to, da bodo opravljali še dodatno storitev v podjetju se investicija šteje kot investicija v razširjanje dejavnosti in razvoj. 
C. Letna najemnina programske opreme pa najbrž ni upravičena investicija, kajne? Bi jo morali prav kupiti?
Odgovor: 
Letna najemnina programske opreme ni upravičen strošek. Upravičen bi bil če bi programsko opremo kupili in bi pridobili licenco.
D. Ali se upošteva neto vrednost skupnega računa ali posameznega sredstva na skupnem računu (npr.  vrednost ploterja je bila brez DDV 4.500 eur, vrednost digitalizacijske table pa 480 eur, letni najem programske opreme 2.400 eur (vse je navedeno na skupnem računu, ampak glede na vrednost posameznega OS potem digitalizacijska tabla ne pride v poštev, ker je znesek prenizek, kajne)?
Odgovor: 
Na enem računu je lahko več osnovnih sredstev. Upoštevajo se vrednosti posameznega osnovnega sredstva. Vsako osnovno sredstvo se vpiše ločeno, četudi je na enem računu več osnovnih sredstev. Omejitev velja največ 5 računov in 5 osnovnih sredstev. 
Vrednost enega osnovnega sredstva mora biti najmanj 500 EUR. Letni najem programske opreme 2.400 EUR ni upravičen strošek. 

21. Zanima me, kaj točno pomeni RPE v vprašanju razpisa?
Odgovor:
RPE - registrirana poslovna enota 

22. Zanima me, ali se za ukrep spodbujanja sobodajalstva lahko prijavim, čeprav še nisem registrirana kot sobodajalka, vendar mislim to storiti do konca leta? Ali mora biti investicija že opravljena ali se lahko upoštevajo tudi predračuni za izvedbo investicije?
Odgovor:
Skladno s 27. členom odloka morate dejavnost imeti že registrirano. Vse investicije morajo biti že izvedene in plačane.


23. Ko kliknem na link za odprtje obrazca, mi odpre samo tole stran, obrazca pa ni nikjer.

Odgovor:
Kliknite na Javne razpise Občine Jesenice, nato izberite  Javni razpis o dodeljevanju državnih pomoči de minimis za pospeševanje malega gospodarstva v občini Jesenice v letu 2023 in nato nova vloga. 


24. Prosim za pomoč pri prijavnih obrazcih.
V vaši aplikaciji namreč ne morem izbrati sledečih vlog:
Prijavni obrazec za ukrep spodbujanje začetnih investicij in investicij v razširjanje dejavnosti in razvoj.
Prijavni obrazec za ukrep Subvencioniranje stroškov za delovanje mladih podjetij 
Napisane so vse vloge, le izbrati ne morem. Če stisnem gumb naprej, mi samodejno izbere vlogo za sobodajalstvo.
Odgovor:
Prijavljeni ste kot fizična oseba in ne kot podjetje.
Če imate podjetje (s.p. ali d.o.o. ali katerokoli drugo obliko) se morate registrirati kot podjetje, potem lahko izberete omenjene ukrepe. Ponovno se morate registrirati kot podjetje in ne le spremeniti podatke. 

Datum 23.8.2023

25. Ali lahko uveljavljam stroške nakupa 8 kom jogijev, skupna vrednost 1.200,00 € v ukrepu spodbujanja sobodajalstva?
Odgovor: 
Skladno z razpisno dokumentacijo znaša najmanjša vrednost enega kosa opreme 500 €. 

26. Zanima me kako je mišljeno, da vpišem različna izobraževanja (imam 3 račune od različnih izobraževanj), če pa je tukaj možno samo po eno tole zadevo izpolniti? 
Odgovor: 
Kjer je predviden prostor za opis, se opišejo vsa 3 izobraževanja. Račune vpišete vsakega posebej. Račun dodate s klikom na zeleni +. Odpre se vam nova vrstica. 

27. Nalepke na vozilih in pa kuverte z našim logotipom –ali to spada med promocijo?
Odgovor:
Nalepke so promocijski material. Ovojnice so pisarniški material.




Pripravila:
	Aleksandra Orel
Višja svetovalka

Aplikacija za pripravo vlog za tekoce javne razpise odjava

‘Spostovani,
‘dobrodost v apikacii Obcine Jeserice, ki vam omogoca -prao najavoe razpise

Z6imo vam uspesno kandidatur na javnh azpish Obcine Jesenice.

